Halutonna mieli (1902)
Saapuu aatteet, saapuu kaihot huolen,
 Kaukaa, vienoiset, ja hiljaa rusovuollen
 Purtta liidättäin;
 Airoin lepään, viihdän venhon juoksun,
 Liekuttelun tunnen, tunnen kukkain tuoksun,
 Joista unta näin.

 Tiesi, liekö oikeinkaan, ett’ tälleen
 Nostan airoja ja käännän katseen jälleen
 Kohti rantamaa!
 Tiesi, liekö maiden menetettyin
 Rannat tuolla, minne katse kiis ja vettyin
 Tähtää usvain taa!

 Olkoon niin, ett’ tunne tää on tuttu,
 Olkoon vanhan imettäjän turha juttu,
 Kun ma saanen vain
 Airot lepuuttaa ja viihtää juoksun,
 Tuta liekuntaa ja tuta kukkain tuoksun,
 Niinkuin lassa sain!

K. A. Tavaststjerna
Runot
Valter Juva